**Θέσεις εργασίας στη Γερμανία.**

**Επείγουσα Προνοσοκομειακή Ιατρική**

Πιστεύεις ότι η ιατρική είναι κάτι περισσότερο από απλά ένα επάγγελμα; Ψάχνεις ένα εργασιακό περιβάλλον με μεγάλο επιστημονικό ενδιαφέρον αλλά και έντονη δράση; Θέλεις να διευρύνεις τους ορίζοντες της επαγγελματικής σου κατάρτισης? Τότε η θέση αυτή είναι η κατάλληλη για εσένα. Η Malteser Hilfsdienst προσλαμβάνει γιατρούς για την ενίσχυση των ομάδων προνοσοκομειακής επείγουσας ιατρικής.

Η υπηρεσία επειγόντων περιστατικών των Malteser στην περιφέρεια της Fulda, στη γεωγραφική καρδιά της Γερμανίας (Έσση), περιλαμβάνει εκτός των τεσσάρων σταθμών οχημάτων διάσωσης και δύο σταθμούς κινητών ιατρικών μονάδων.

Από ατυχήματα χιονοδρόμων και αναρριχητών, κακώσεις αιωροπτεριστών, αντιμετώπιση τροχαίων ατυχημάτων αλλά και βαριών καρδιαγγειακών, νευρολογικών και άλλων συμβαμάτων καλύπτουμε καθημερινά το πλήρες φάσμα της οξείας προνοσοκομειακής ιατρικής.

Για να συμπληρώσουμε την ομάδα μας θέλουμε ειδικούς αναισθησιολόγους, παθολόγους, χειρουργούς με εμπειρία στην αντιμετώπιση επειγόντων περιστατικών, ή και ειδικούς γιατρούς με εμπειρία στο ΕΚΑΒ ανεξαρτήτως βασικής ειδικότητας. Προϋπόθεση αποτελεί η καλή γνώση της γερμανικής γλώσσας και η αγάπη για την επείγουσα ιατρική και φυσικά τον άρρωστο.

Εργαζόμενος σε εμάς θα βρεις: Εξοπλισμό με την τελευταία λέξη της τεχνολογίας, καινούργια και εργονομικά διαρυθμισμένα οχήματα, άριστα εκπαιδευμένους και έμπειρους συνεργάτες και φυσικά αντίστοιχα ικανοποιητική αμοιβή.

Εάν κινήσαμε το ενδιαφέρον σου, επικοινώνησε με το διευθυντή του τμήματος μας, Δρ. Στυλιανό Φωτάκη στο **+49 15154146513** ή στείλε ένα E-Mail μαζί με ένα σύντομο βιογραφικό σημείωμα στην διεύθυνση: **Stylianos.Fotakis@malteser.org**